Id-Deċiżjoni tal-Kummissjoni
tas-17 ta’ Novembru 1999
li tħassar id-Deċiżjoni 98/407/KE li tikkonċerna ċerti miżuri protettivi dwar molluski bivalvi u prodotti tas-sajd li jkunu ġejjin jew jipproċedu mit-Turkija u li temenda d-Deċiżjonijiet 94/777/KE u 94/778/KE
(notifikata taħt id-dokument numru C(1999) 3761)
(Test b’relevanza għaż-ŻEE)
(1999/767/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni ta’ verifiki veterinarji fuq il-prodotti li jidħlu fil-Komunità minn pajjiżi terzi [1], u b’mod partikolari l-Artikolu 22(6) miġjub fiha,
Billi:
(1) wara r-riżultati ta’ żjara ta’ spezzjoni veterinarja fit-Turkija, il-Kumissjoni adottat id-Deċiżjoni 98/407/KE dwar ċerti miżuri protettivi dwar molluski bivalvi u prodotti oħra tas-sajd li joriġinaw jew jipproċedu mit-Turkija [2].
(2) wara l-miżuri protettivi u l-garanziji tas-saħħa provduti mill-awtoritajiet Torok il-Kummissjoni adottat id-Deċiżjoni 1999/2/KE [3] li tibdel id-Deċiżjoni 98/407/KE biex tkun tista’ tippermetti li tibda mill-ġdid l-importazzjoni ta’ prodotti tas-sajd mit-Turkija.
(3) ir-riżultati ta’ żjara ta’ spezzjoni ġdida u l-garanziji tas-saħħa provduti mill-awtoritajiet Torok huma suffiċjenti biex issa jippermettu l-bidu mill-ġdid ta’ l-importazzjoni ta’ molluski bilvavli, ekinodermi, tunikati u gastropodi tal-baħar, fl-għamliet kollha li joriġinaw jew jipproċedu mit-Turkija.
(4) wara r-riżultati taż-żjara ta’ spezzjoni huwa meħtieġ li tkun modifikata l-lista taż-żoni ta’ produzzjoni u taċ-ċentri ta’ dispaċċ magħżula, rispettivament bl-Anness B u l-Anness Ċ li jinsabu mad-Deċiżjoni tal-Kummissjoni 94/777/KE [4], kif l-aħħar emendata bid-Deċiżjoni 96/31/KE [5]. Huwa wkoll meħtieġ li tkun modifikata l-lista ta’ stabbilimenti magħżula bl-Anness B li jinsab mad-Deċiżjoni tal-Kummissjoni 94/778/KE [6], kif l-aħħar emendata bid-Deċiżjoni 96/31/KE;
(5) il-miżuri pprovduti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Deċiżjoni 98/407/KE hija mħassra.
Artikolu 2
L-Anness A li jinsab mad-Deċiżjoni preżenti jossotitwixxi l-Anness B li jinsab mad-Deċiżjoni 94/777/KE.
Artikolu 3
L-Anness B li jinsab mad-Deċiżjoni preżenti jissostitwixxi l-Anness Ċ li jinsab mad-Deċiżjoni 94/777/KE.
Artikolu 4
L-Anness Ċ li jinsab mad-Deċiżjoni preżenti jissostitwixxi l-Anness B li jinsab mad-Deċiżjoni 94/778/KE.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta’ Novembru 1999.